מכתב מאמא
שלום לך ילדי שלום מאמא; את מכתבך קיבלתי בני הטוב; ולו ידעת מה שמחה בו אמא; היית קצת יותר מרבה לכתוב; ושוב אני חובשת משקפיים; ושבה בו לקרוא גם לשנן; חבל רק שכהו קצת העיניים; והדמעה קצת מפריעה גם כן; אתה כותב לי שקיבלת סרט; ושלרב סמל אתה מתאים; אינני מבינה מה זאת אומרת; אך אם זה טוב אשלח לך סרטים; סרטים לך שולחת אמא; בחבילה אותם אשימה; צמח וגדל, רב סמל; אבל זכור את אמא; גם קצת ריבה הכנסתי פנימה; מתפוזים הכינה אמא; שתאכל, רב סמל; ואת הצלוחיות תשיב לאמא; חשוב נא גם על זאת גם על היתר; אצלנו כבר קריר הים סוער; שלא תצא להתקפה בלי סוודר; בחורף בני צריך להיזהר; ואם בשבי טנקים יש לקחת; אל תעשה את זה בבת אחת; אל תתאמץ לסחוב שני טנקים יחד; מוטב תסחב אותם אחד אחד; לא אאריך יותר אני שותקת; אבל את זאת ילדי אזכיר לך; שאם תתפוס איזו עמדה סטרטגית; תתלה מיד פתקה שהיא שלך; שלום לך ילדי מאמא; לבה לך הומה בה פנימה; אם תוכל, רב סמל; כתוב יותר לאמא; ואל תשכח ולב תשימה; שגם צלוחית ריבה יש פנימה; שתאכל, רב סמל; ותשוב תשוב בריא לאמא; 